Αποτίμηση και ενίσχυση της φέρουσας ικανότητας ιστορικού κτιρίου στον άξονα της οδού Αριστοτέλους στη Θεσσαλονίκη
Creators: name: Δήμα, Ιλντιάν-Ηλίας Λ.
Publisher: name: Aristotle University of Thessaloniki
Year: 2025
Subjects: Αποτίμηση
Ενίσχυση
Ανασχεδιασμός
Assessment
Retrofitting
Redesign

description: Στην παρούσα διπλωματική εργασία μελετάται η αποτίμηση της φέρουσας ικανότητας ιστορικού κτιρίου στον άξονα της οδού Αριστοτέλους στη Θεσσαλονίκη, κατασκευασμένο το 1934. Η αποτίμηση των δομικών στοιχείων γίνεται βάσει των διατάξεων του ΚΑΝ.ΕΠΕ σε όρους δυνάμεων, χρησιμοποιώντας τις ερήμην τιμές των υλικών που δίνονται από τον κανονισμό. Οι αναλύσεις γίνονται με το στατικό πρόγραμμα ΡΑΦ του ΤΟΛ. Στην υφιστάμενη κατασκευή εξετάζονται δύο προσομοιώματα, ένα με την συνεισφορά των περιμετρικών τοιχοποιιών και ένα χωρίς, αναλύοντας και συγκρίνοντας την συμπεριφορά τους, τόσο σύμφωνα με τους σύγχρονους κανονισμούς, όσο και με τον ελληνικό αντισεισμικό κανονισμό του 1959 (Β.Δ 1959), για λόγους σύγκρισης και εποπτικότητας. Μετά την αποτίμηση της υφιστάμενης κατάστασης, ακολουθεί η ενίσχυση της κατασκευής, καθώς μεγάλο ποσοστό των δομικών στοιχείων οδηγείται σε αστοχία. Ο ανασχεδιασμός του κτιρίου γίνεται με στόχο την αντισεισμική αναβάθμισή του και την αύξηση του χρονικού περιθωρίου χρήσης του, πάντα με γνώμονα και σεβασμό στους αρχιτεκτονικούς περιορισμούς που θέτονται λόγω της τοποθεσίας και της ιστορικότητάς του. Η προτεινόμενη ενίσχυση του υπό μελέτη κτιρίου, προκύπτει έπειτα από παραμετρική διερεύνηση της διάταξης των νέων τοιχωμάτων που προστίθενται στο δομικό σύστημα και επιπλέον περιλαμβάνει μανδύες οπλισμένου σκυροδέματος σε υποστυλώματα και δοκούς, με στόχο την αύξηση της πλαστιμότητας, της δυσκαμψίας και τη μείωση των σεισμικών μετακινήσεων της κατασκευής. Τέλος, η θεμελίωση του κτιρίου εξασφαλίζεται μέσω μίας νέας γενικής κοιτόστρωσης, πάνω στην οποία θα αγκυρωθούν οι οπλισμοί των μανδυών και των τοιχωμάτων.
description: In the present thesis is studied the assessment of the load bearing capacity of a historical building on the axis of Aristotelous Street in Thessaloniki, built in 1934. The assessment of the structural elements is carried out according to the provisions of the KAN.EPE in terms of forces, using the default values of the materials given by the regulation. The analyses are carried out with the static program RAF of TOL. In the existing structure, two simulations are conducted, one with the contribution of the perimetrical infill walls and one without, analysing and comparing their behaviour, according to the modern regulations and the Greek seismic code of 1959, for comparison and oversight purposes. After the assessment of the existing situation, the next step is to retrofit the structure, as a large percentage of the structural elements are susceptible to failure. The redesign of the building is carried out with a view to the seismic upgrading of it and increasing its time margin of use, always bearing in mind and respecting the architectural constraints imposed by its location and its historicity. The proposed retrofitting of the structure, is obtained after a parametric investigation of the layout of the new reinforced concrete walls, added to the structural system, which also includes reinforced concrete jackets on columns and beams, with the aim of increasing the plasticity, stiffness and reducing the seismic movements of the structure. Finally, the foundation of the building is ensured by a new reinforced concrete slab (radier), where the reinforcement rebars of the new concrete walls and jackets will be anchored properly.